Det er helt riktig å være opptatt av alle elementer, både i forvaltningsplanen og i andre utredninger som vil komme etter hvert. Det er viktig at forvaltningsplanen nå legges til grunn for beslutninger som skal tas for hele forvaltningspraksisen, og gjennomføringen av ulike tiltak og ulike konklusjoner som vi skal trekke etter forvaltningsplanen. Jeg kan forsikre representanten om at vi skal jobbe godt med forvaltningsplanen, nettopp for at vi skal kunne trekke gode konklusjoner på bakgrunn av den.